b'\n_START_ARTICLE_\nDiddl\n_START_PARAGRAPH_\nDiddl je junak stripov, ki ga je leta 1990 ustvaril nem\xc5\xa1ki risar Thomas Goletz. Diddl je bel mi\xc5\xa1ek skaka\xc4\x8d z velikimi u\xc5\xa1esi in \xc5\xa1e ve\xc4\x8djimi stopali, ki mu omogo\xc4\x8dajo dolge skoke. Diddl in njegovi prijatelji so upodobljeni na razli\xc4\x8dnih vrstah izdelkov kot so \xc5\xa1olske potreb\xc5\xa1\xc4\x8dine, pli\xc5\xa1aste igra\xc4\x8de, konfekcija in igra\xc4\x8de. Avtorske pravice so last podjetja Depesche iz Nem\xc4\x8dije._NEWLINE_Diddl je izjemno priljubljen v Avstriji in Nem\xc4\x8diji, skupaj s sorodnimi junaki ga je mo\xc4\x8d najti v skoraj vsaki trgovini. V nem\xc5\xa1kem jeziku izhaja tudi mese\xc4\x8dna revija Diddl K\xc3\xa4seblatt._NEWLINE_Diddlovi ima veliko prijateljev in sorodnikov, med njegovimi najbolj\xc5\xa1imi prijatelji pa so: Diddlina (mi\xc5\xa1ka), Pimboli (medo), Galupy (konj), Mimihopps (zaj\xc4\x8dica), Bibombl (ku\xc5\xbea), Milimits (muca) in Wollywell & Vanillivi (ov\xc4\x8dki).'